Von dem grosszin koninge Constantiin Demytirsson, von dem burggraffen von Nogharden Myckytenson, von dem herczogen von Nogharden Cuseman Terentenson, von alle grossen in Nogharden. Ich koning Constantyne Dymytirson, ich habe gesant myne boden, Zachare mynen boyaren Jhezypisson, und van Nogharden ist Phyphylate Wassylensone, und haben geendiget eynen frede alse vor uns und vor Pleskow mit dem meister van Rige und mit dem bischope van Darpte, daz landt und daz wasszer von Nogharden mit dem meister na der alden scheidunge midde in der Narwe, nach dem rechten strome. Des geliiken sall Pleskowe de schedinge tuschen den van Darpte syn nach der alden lantschedunge. Und de von der Dutschen ziiden solen nicht over de Narwe ghan und solen dar neyn landt haken, ouch neyne hoyslage slan, och nyn wasszer vischen, ouch neyn holt howen und ok nicht foren. Des geleichin solen die Nogharder er lude nicht ghehen uff die Deuutschin ziiden; dem Swedeschen slossze Wyburgh noch den Revalschen noch den von over der Narwe en sall man neyn korn losszin uss dem lande foren. So en sall man neyn Swedesch heer durch der herren landt losszin cziehn uff der von Nogharden er land. Ouch en sal men neyn tiidinge saghen uff das Noghardesche her. – – – – – – – – – – – – – – – – – – – – – Uff dis alczumale haben wir eynen frede geendiget und haben daz crucze gekussit, beyde ir und wir, nach behegelicheit in rechtferdichkeit sunder yenigerleye vorrederye, an alle argeliist und falschheit.